特殊學校

特殊學校係專為身體上或智力上有特殊需要嘅學生而設立嘅學校，例如視障、聽障、肢體傷殘、智障、情緒或行為有問題等嘅學生，為佢哋提供特殊教育。

各地情況

香港

教育局會根據專業人士嘅評估同建議，喺家長嘅同意之下，轉介有較嚴重或多重殘疾嘅學童入讀特殊學校，以便接受加強支援，而其他有特殊教育需要嘅學童就可以入讀普通學校。香港共有60間資助特殊學校，為視障、聽障、肢體傷殘、智障，同埋有情緒或者行為問題嘅兒童提供教育服務。呢啲特殊學校接受政府資助並由唔係政府嘅機構營辦。其中有部分學校亦擔當資源中心嘅角色，支援普通學校照顧有特殊教育需要嘅學生。

香港嘅特殊學校一般根據學生嘅特殊需要分為以下六種學校：
 視障特殊學校
 聽障特殊學校
 肢體傷殘特殊學校
 群育學校
 智障特殊學校
輕度智障兒童學校
中度智障兒童學校
嚴重智障兒童學校
醫院學校

臺灣
喺臺灣，特殊學校係根據《特殊教育法》嘅規定設立，可以分為綜合性嘅特殊教育學校，或專門性嘅啟聰學校、啟明學校等。普通學校亦可以設立特殊教育班級以彌補特殊教育學校嘅不足。

日本
喺日本，提供特殊教育嘅學校叫做「特別支援學校」，根據提供教育同照護嘅唔同功能，可以分為智能同情緒障礙、肢體障礙、特殊疾病三種。

香港教育局-特殊教育

特殊學校
特殊教育